שמוליק פירסטנברג

שמוליק (סם) פירסטנברג (נולד ב-13 במרץ 1950) הוא במאי קולנוע ישראלי-אמריקאי. נולד בשם שמואל פירסטנברג בפולין, עלה לישראל כתינוק גדל בירושלים. בוגר בית ספר "תיכון בית הכרם". לאחר השירות הצבאי בנח"ל התגורר בקיבוץ משמר דוד והיה חבר בלהקת הבידור "שומבצל". בשנת 1972 נסע לארצות הברית כדי ללמוד קולנוע. הוא למד באוניברסיטת Loyola Marymount בלוס אנג'לס שם הוא פגש את המפיק והבמאי הישראלי מנחם גולן והחל לעבוד איתו כעוזר בסט של הסרט הראשון שביים בהוליווד ("לפקה" (Lepke) (אנ'), בכיכובו של טוני קרטיס). לאחר מכן חזר לארץ והמשיך לעבוד עם גולן. בשנת 1976 שימש כעוזר במאי בסרט "לופו בניו יורק" ולאחר מכן בסרט "משפחת צנעני" בשנת 1977 שימש כעוזר במאי בסרט "מבצע יונתן". עד שנת 1979 שימש כעוזר במאי בסרטים ישראלים רבים בין היתר עם הבמאים מנחם גולן, בועז דוידזון, שייקה אופיר ואפרים קישון. באותה תקופה ביים סרט קצר "סמפטיה בשביל כלב" ששודר בטלוויזיה הישראלית. בשנת 1980 חזר ללוס אנג'לס, מאחר שאשתו עבדה שם על דוקטורט בפסיכולוגיה, והחליט ללמוד לתואר שני בקולנוע. כחלק מפרויקט הגמר צילם סרט עלילתי באורך מלא, אך התקציב שלו אזל. פירסטנברג פנה שוב לגולן, שבאותה עת ניהל את חברת ההפקות "קנון גרופ" בהוליווד וביקש עזרה. גולן סייע לו לסיים את הסרט ("One More Chance"), שאחר כך נמכר וכיסה את הוצאות ההפקה. בסרט כיכבה השחקנית קירסטי אלי, שהיה זה סרטה הראשון. אחר כך נהיה במאי קבוע בהפקות של "קנון גרופ", שהייתה בבעלות מנחם גולן ויורם גלובוס. לאורך השנים ביים עשרות סרטים אמריקאים, בעיקר סרטי מתח ופעולה המפורסם שביניהם סרט אמנויות הלחימה הקלאסי "נינג'ה אמריקאי" American Ninja עם השחקן מייקל דודיקוף ב-1985. פירסטנברג ביים סרטי פעולה, סרטי מתח, מדע בדיוני, קומדיות, דרמות וסרטים מוזיקליים. סרט אחר שביים פירסטנברג וזכה להצלחה רבה היה בריקדנס 2 Breakin' 2: Electric Boogaloo שהפך עם השנים לאחד מהאייקונים של שנות השמונים. שמוליק ביים גם מספר סרטים עבור חברת ההפקה ניו אימג' שבבעלות המפיקים אבי לרנר ודני דימבור. עם השנים ביים פירסטנברג שחקנים הוליוודיים רבים ביניהם גם אריק רוברטס, מיקל מדסון, קירסטי אלי, מרגרט איוורי, רוברט וון, גרייס ג'ונס, הולק הוגן, שון יאנג, סימור קסל, אייס טי, מיקל דודיקוף ודויד בראדלי. בשנת 1990 ביים את סרטו היחיד בעברית, "נשיקה במצ"ח" בכיכובם של יהודה ברקן ומיכל ינאי. בשנת 2012 קיים פסטיבל הסרטים קולנוע דרום בשדרות מחווה לעבודתו והקרין ארבעה מסרטיו. בזירה הבינלאומית מוכר יותר בשמו הלועזי, סם פירסטנברג (Sam Firstenberg). פירסטנברג חי בלוס אנג'לס עם אשתו איריס ולהם שלוש בנות. 1983: One More Chance 1983: Revenge of the Ninja נקמת הנינג'ה 1984: Ninja III: The Domination 1985: Breakin' 2: Electric Boogaloo בריקדנס 2 1985: American Ninja נינג'ה אמריקאי 1986: Avenging Force כוח נקמה 1987: American Ninja 2: The Confrontation נינג'ה אמריקאי 2 1988: Riverbend 1990: The day we met נשיקה במצ"ח 1990: Delta Force 3: The Killing Game מחץ הדלתה 3 1992: The American Samurai סמוראי אמריקאי 1992: Crisscross 1993: Cyborg Cop 1994: Blood Warriors 1995: Cyborg Soldier 1996: Operation Delta Force 1997: McCinseys Island 1998: Motel Blue 1999: The Alternate 2000: Spiders II: Breeding Ground 2001: Quicksand מדיה וקבצים בנושא שמוליק פירסטנברג בוויקישיתוף אתר האינטרנט הרשמי של שמוליק פירסטנברג שמוליק פירסטנברג, במסד הנתונים הקולנועיים IMDb (באנגלית) שמוליק פירסטנברג, באתר "אידיבי", מאגר הידע העברי לקולנוע ישראלי ועולמי שמוליק פירסטנברג, באתר AllMovie (באנגלית) שמוליק פירסטנברג, במסד הנתונים הקולנועיים KinoPoisk (ברוסית) שמוליק פירסטנברג, באתר ארכיון הסרטים הישראלי בסינמטק ירושלים ראיון עמו עידן חגואל, עכבר העיר, הנינג’ה הישראלי ינצח את הקסאמים, באתר הארץ, 9 ביוני 2012 חגי לוי, מה אני אגיד - כמו באגדות, חדשות, 19 באפריל 1990 טלילה בן-זכאי, תשואות ל"תשואות ראשונות", מעריב, 28 במאי 1970 יצחק בן נר, סרטי השבוע - סרטים חדשים - "לפקה", על המשמר, 20 בספטמבר 1974 טלילה בן זכאי, מה בין גולן לקורטיס, מעריב, 10 בספטמבר 1975 מאיר שניצר, גולן פטריוט אמריקני, חדשות, 31 באוקטובר 1985 נירית אנדרמן, במאי סרטי הבי-מוביז שהשפיע על טרנטינו, באתר הארץ, 10 ביוני 2012